In nomine Verbi incarnati. Noverint cuncti fideles sanctæ Dei ecclesiæ, quod ego Livo dono Deo et sanctis ejus apostolis Petro et Paulo, Cluniacensi monasterio in eorum nomine consecrato, aliquid de rebus meis quæ sunt sitæ in pago Cabilonensi, totum videlicet quod habeo in villa Posul, quod ex patris mei hereditate possideo, pro animæ remedio meæ corporisque sepulturæ, si infra X leugas a Cluniaco mortuus fuero, ut ipsi monachi me adportare faciant. S. Hugonis, qui hanc fecit cartam. S. Sigualdi. S. Vuidonis. S. Monierii. Signum Gausberti.